**RESYME` OG SPØRSMÅL FRA DAGENS TALE, DATERT 22.11.2020,**

**v/pastor Gjermund Igland**

**TEMA: Bønn**

Teksten er hentet fra Lukas 9.8-43

Jesus tok med seg 3 av disiplene opp i fjellet for å be. De skulle også senere være vitne til Jesus smerte. Jesus visste at Peter skulle fornekte ham. Likevel inviterer Jesus ham med opp på fjellet for å be. Det skjer noe fantastisk på dette fjellet. Mens de sover blir Moses og Elias åpenbart

Det skjer noe med oss, når vi er sammen med Jesus. Selv om vi ikke føler eller kjenner noe spesielt når vi er i bønn, så skjer det likevel noe når vi vender oss til ham. Bønn er å ha fellesskap med Jesus (1 Kor.1.9).

Moses og Elias hadde gjort store tegn og under ved Guds hjelp, men det var Jesus, hans egen sønn, som kom med Nåden. Han kom til jorden som en betaling for vår synd. Derfor i takk til Ham, kommer vi sammen for å lovsynge og være sammen med Ham.

Det er mange røster i dag som kan forvirre oss. Når vi velger å være sammen med Jesus så dekker han våre behov. Vi får styrke til hverdagen og hjelp til å hjelpe mennesker som har ulike behov. Guds røst blir tydelig inn i denne verden og møte med Jesus vil sette spor i menneskers liv (2.Pet.1.16-18)

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.